NaiveNeuron/SloPal huggingface dataset:
Gröhling, Branislav, minister školstva, vedy, výskumu a športu SR (2021-02-04):
Ste povedali v jednej vete dve veci, že to musí odsúhlasiť vláda a potom, že to nechávate na mňa. Rozhodnutie ohľadom otvorenia škôl je reálne rozhodnutie ministra, resp. ministerstva školstva cez moju osobu, a tak ako bolo toto postupné otváranie škôl odsúhlasené epidemiologickým tímom aj po dohode s pánom ministrom zdravotníctva, následne aj tej mimoriadnej vlády, ktorá prebiehala v utorok večer, kde boli zástupcovia všetkých strán a bolo dohodnuté, že školstvo a zamestnanie a ekonomika budú priority tejto vlády aj tohto štátu, takže od pondelku budeme otvárať celý proces vzdelávania, tak ako to bolo dohodnuté a odsúhlasené s epidemiológmi, s tým, že súčasne budeme spúšťať aj školský semafor. Takže naozaj sa môže stať, že v pondelok, utorok alebo nasledujúce dni budú niektoré okresy a niektoré školy zatvorené. To je presne to, čo sme chceli, aby sme išli konečne aspoň v školstve na regionálne otváranie jednotlivých škôl a jednotlivých sektorov. Ďakujem.
Paška, Pavol, predseda NR SR (2013-06-27):
Ďakujem pekne pánovi navrhovateľovi. Určený spravodajca je pán poslanec Igor Hraško.
Beblavý, Miroslav, poslanec NR SR (2011-03-24):
Ďalšie dva návrhy podal dnes pán poslanec Poliačik, ktorý predniesol aj úpravy týkajúce sa účinnosti návrhu zákona. Pán poslanec, môžeme hlasovať spoločne o vašich návrhoch? (Reakcia poslanca.) Ďakujem veľmi pekne.
Pollák, Peter, poslanec NR SR (2024-02-15):
(Krátka pauza pre nefunkčnosť mikrofónu za rečníckym pultom.) Ďakujem veľmi pekne. Ďakujem aj vám, pán podpredseda. Vážené pani poslankyne, páni poslanci, pán predsedajúci, predkladám návrh na vydanie zákona o jednorazovom finančnom odškodnení osôb sterilizovaných v rozpore s právom a o doplnení zákona Slovenskej národnej rady č. 71/1992 Zb. o súdnych poplatkoch a poplatku za výpis z registra trestov v znení neskorších prepisov, tlač č. 64, ktorý ďalej opíšem v rámci rozpravy, do ktorej sa hlásim ako prvý.
P. Hrušovský, predseda NR SR: (2004-01-21):
(Prerušenie rokovania o 19.01 hodine.)
Jurinová, Erika, podpredsedníčka NR SR (2015-03-13):
Ďakujem, pán poslanec. Je jedna faktická poznámka na vaše vystúpenie, uzatváram možnosť prihlásiť sa. A dávam slovo pánovi poslancovi Érsekovi.
Laurenčík, Milan, podpredseda NR SR (2021-06-22):
Poslednú faktickú poznámku má pán poslanec Eduard Kočiš.
Hrušovský, Pavol, podpredseda NR SR (2011-02-03):
Páni poslanci, prezentujme sa a hlasujme o návrhu uznesenia tak ako ho predložil pán spoločný spravodajca z poverenia ústavnoprávneho výboru. (Hlasovanie.) 146 prítomných, 143 za návrh, 2 sa zdržali 1 nehlasoval. Národná rada návrh uznesenia schválila. Teraz poprosím pána poslanca Žigu, aby z poverenia výboru pre hospodárstvo, výstavbu a dopravu uviedol návrhy hlasovaní k návrhu poslancov Ľubomíra Jahnátka a Pavla Pavlisa na vydanie zákona, ktorým sa mení a dopĺňa zákon č. 493/2009 Z. z. o niektorých opatreniach týkajúcich sa strategických spoločností, ktorý prerokovávame ako tlač 223. Prosím, o návrh. (Hlasovanie o návrhu poslancov Národnej rady Slovenskej republiky Ľubomíra Jahnátka a Pavla Pavlisa na vydanie zákona, ktorým sa mení a dopĺňa zákon č. 493/2009 Z. z. o niektorých opatreniach týkajúcich sa strategických spoločností a o zmene a doplnení niektorých zákonov , tlač 223.)
Šedivcová, Viera, poslankyňa NR SR (2013-09-13):
Prosím, pán predsedajúci, dajte hlasovať o postúpení návrhu zákona do druhého čítania.
Hrušovský, Pavol, podpredseda NR SR (2011-09-06):
Pani spoločná spravodajkyňa, chcete zaujať stanovisko k rozprave? Nech sa páči.
S. Kahanec, poslanec: (2010-02-03):
Takže ja vítam tento posun aj v tomto materiáli a dúfam, že tieto veci sa presadia aj v pléne a naproti tomu tvrdohlavému presadzovaniu v predchádzajúcom období, keď sme tlačili veľmi silno postavenie rezortov alebo štátnych orgánov pri rozhodovaní. Takže tu vlastne dáme týmto návrhom priestor pre samotné vyjadrenia dotknutých ľudí cez ich zástupcov, to znamená cez stanoviská obcí, respektíve regionálnych štruktúr. Ďakujem za pozornosť.
Blanár, Juraj, podpredseda NR SR (2022-12-08):
Pán poslanec Suja, máte procedurálny návrh? No nech sa páči.
Galko, Ľubomír, poslanec NR SR (2023-11-21):
Neprerušujte ma! Ja, pán Blaha, ja rozumiem vášmu zdravotnému problému a ja vám nepomôžem... (Prerušenie vystúpenia predsedajúcim.)
M. Sabolová, poslankyňa: (2006-09-06):
A keď ste tak, mimochodom, spomenuli 20-korunáčky a 50-korunáčky, že sme kritizovali ministra, je to nepodstatný zdroj príjmov, ktoré u poskytovateľov sú príjmom na to, aby bolo možné dostať zdravotnícke zariadenia do ažurity, pretože podstatnejšie príjmy zdravotníckych zariadení a nemocníc sú práve na to, aby mali zaplatené výkony, ktoré urobia. A to je to, čo som povedala, tieto poplatky, to je téma, ktorej rozumejú občania. O tom inom nevedia a ani nie je nutné, aby vedeli, pretože to je problém poskytovateľov, rezortu, možno aj nás ako poslancov, ako schválime všetky ekonomické záležitosti. Ale tým ste nevyriešili problém v zdravotníctve. Urobil sa len krok voči občanom, ktorým rozumejú, ale nevyriešil sa problém v zdravotníctve. K ostatným pánom kolegom sa... (Prerušenie vystúpenia časomierou.)
Mičovský, Ján, poslanec NR SR (2020-03-20):
Sľubujem. (Potlesk.)
Šedivcová, Viera, poslankyňa NR SR (2014-09-10):
Ďakujem, vážený pán predseda. V rozprave nevystúpil žiadny poslanec, neboli podané procedurálne návrhy. Prosím, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
V. Veteška, podpredseda NR SR: (2005-06-22):
D. Bollová, poslankyňa: Ďakujem za slovo, pán podpredseda. Pán poslanec Ivanko, hovoríte, že návrh kolegu Ondriaša je schizofrenický. Vyjadrili ste, že čo bolo konané v minulosti v súlade so zákonmi je nesporné a zrejme podľa vás i nemenné. Spätné pôsobenie zákona je neprípustné, hovoríte. Ak sa vám návrh hodí, je retroaktívny, protiústavný je, ak sa vám nehodí. Myslíte si, že všetky tie hurá privatizácie a prichmatizácie boli v poriadku?  Ak áno, vôbec vám nevadí, že sa nikto z vás ani len nepokúša napraviť chyby a neprávosti spôsobené občanom i Slovenskej republike na majetku Slovenskej republiky dodnes od roku 1989. Ďakujem.
Vážny, Ľubomír, poslanec NR SR (2022-05-03):
Ďakujem, pán podpredseda. Pán poslanec Richter, do hĺbky si analyzoval Trestný poriadok v súvislosti so založením zločineckej skupiny, respektíve s jej zosnovaním, podporovaním a aj s jej zameraním, čo je predpoklad jej uplatnenia v Trestnom poriadku. Pred cca pol rokom boli zo zákona vypustené všetky dôvody pre možnú kolúznu väzbu dlhšiu ako päť mesiacov, okrem založenia zločineckej skupiny. Chcem ti len zdôrazniť, že zbytočne si až tak do hĺbky analyzoval trestný čin založenia zločineckej skupiny, pretože cieľ súčasnej koalície je uvaliť poslanca Fica do väzby a zastrieť tak nelichotivý vývoj na Slovensku. V prípade, že by pred pol rokom zostal, zostal v zákone okrem založenia zločineckej skupiny aj trestný čin pre kolúznu väzbu dlhšiu ako päť mesiacov, napríklad trestný čin vyplašenia škorcov zo svojej čerešne, súčasná koalícia by bola schopná uvaliť Roberta Fica do väzby aj za vyplašenie škorcov zo svojej čerešne. Toto je tá absurdita. A čo je výsledok? Výsledok je absurdita vo vznesení obvinenia dotknutým osobám zo založenia a zosnovania trestného činu zločineckej skupiny. Ďakujem.
Paška, Pavol, predseda NR SR (2014-03-28):
Pán poslanec Kaník, reakcia.
Glváč, Martin, podpredseda NR SR (2018-11-29):
Ďakujem. Ďalšia otázka je od pána poslanca Blanára a znie: „Pán predseda vlády, ako hodnotíte aktuálnu situáciu na Ukrajine, ktorá bezprostredne susedí nielen so Slovenskom, ale aj s Európskou úniou?“ Nech sa páči.
Glváč, Martin, podpredseda NR SR (2017-12-07):
Ďakujem. Doplňujúca otázka, nech sa páči. Je, nie je. Nech sa páči, pán poslanec Miroslav Ivan je prítomný v sále? Á, nech sa páči. Otázka znie a je určená pre ministra dopravy a výstavby pána Árpáda Érseka. Otázka znie: „Pán minister, za pár dní budú tomu dva roky, odkedy platia elektronické diaľničné známky. V akom štádiu je vymáhanie pokút za neuhradenie tejto známky zahraničnými motoristami? Aké kroky v tejto veci konalo vaše ministerstvo?“ Nech sa páči.
Ďuriš Nicholsonová, Lucia, podpredsedníčka NR SR (2018-05-24):
Ako posledný písomne prihlásený poslanec vystúpi pán poslanec Heger.
Krajčír, Ľuboš, poslanec NR SR (2021-12-07):
Pán kolega, dôchodci ako motiváciu za očkovanie mohli dostať každý 500 euro plus 100 euro na elektrickú energiu ako príspevok. Každý jeden dôchodca, či by sa očkoval, alebo neočkoval. Ja si pamätám, ako celý čas vy ste tvrdili aj s vašimi kolegovcami, že toto nie je v poriadku, tieto poukážky, že dajme im hotovosť. Dnes sa tu ideme baviť o tom, že dôchodcovia dostanú 300 euro v hotovosti, 300 euro, žiaľbohu, vďaka vám, aj vám, nedostanú tých 600 euro, ale dostanú 300 euro. Vy tu v priamom prenose, v priamom prenose – a verím tomu, že to naozaj vidí čo najviac dôchodcov – tu idete zase sa z toho vykrúcať, aby im ani len týchto 300 euro ste nedali. Pán kolega, ja vám pripomeniem, lebo velice rád zabúdate, že SMER sľuboval vyplatenie trinásteho dôchodku od roku 2010. SMER nikdy tento svoj sľub nedodržal napriek tomu, že v rokoch 2012 až 2016 vládol absolútne sám. Naša vláda tieto trináste dôchodky vyplatila v najvyš... ako najvyššie v dejinách Slovenska. Ja vás poprosím, naozaj, pán kolega, dajte bokom politikárčenie. Pomôžme týmto ľuďom a vyplaťme im aspoň tých 300 euro, keď už, žiaľbohu, ste ich obrali o tých 600, ktoré mohli dostať. Tak ako ste ich oberali od roku 2010, každého jedného dôchodcu na Slovensku, ste im to sľubovali na bilbordoch, na všetkých vašich mítingoch a za 10 rokov ste ich okradli. Každého jedného dôchodcu. Takže ja vás poprosím, viem, že o vás sa hovorí, že ste jednotka v demagógii, klamstve a populizme, dajme to teraz bokom a pomôžme tým dôchodcom. Ďakujem.
Novotný, Viliam, poslanec NR SR (2014-11-09):
Chcem sa poďakovať kolegovi Eugenovi Jurzycovi za, myslím, veľmi tvrdé dáta, ktoré tu predložil. Ale mimo týchto poplatkov v zdravotníctve a toho, že ľudia doplácajú v hotovosti stále viac za vlád Roberta Fica, hovoríme už od včera. Určite sa pamätáte na to, ako teatrálne SMER zrušil 20- a 50-korunáčky, aj včera sme tu o tom hovorili, v zdravotníctve s tým, že potom už bude zdravotníctvo naozaj bezplatné. Tak za čo dnes vlastne ľudia v tom zdravotníctve platia tak strašne veľa peňazí v hotovosti? Prvá skupina poplatkov sú tam poplatky za služby súvisiace s poskytovaním zdravotnej starostlivosti, ktoré sa okrem 20- a 50-korunáčok aj dnes platia. Je to poplatok za sanitku, poplatok za recept, poplatok za vypísanie lekárskeho poukazu, poplatok za pohotovosť, poplatok za pobyt v kúpeľoch a potom poplatky za vydanie rôznych dokumentov typu, ako je vodičský preukaz alebo potvrdenie pre vodičský preukaz, o ktorom tu včera hovoril pán minister Kaliňák ako o jedinom poplatku, za ktorý sa tu vlastne vyberajú peniaze. Druhú skupinu poplatkov potom tvoria poplatky, ktoré tvoria sami lekári alebo sestry na ambulanciách za služby, ktoré už aj tak preplácajú zdravotné poisťovne, ako je podanie injekcie, podanie očkovacej látky, podanie infúzie, založenie zdravotnej dokumentácie, vydanie výsledku vyšetrenia na cétečku. A napokon tretiu skupinu poplatkov tvoria vymyslené poplatky, za poskytnutie telefónneho čísla lekára, vodu v čakárni, umývadlo v čakárni, klimatizáciu v čakárni a podobné nezmysly. Problémom je, že tieto poplatky narastajú, dnes tak doplácajú ľudia skoro jednu štvrtinu zdrojov v hotovosti a vláda s tým nerobí nič, iba prijala jeden vágny zákon, o ktorom tu včera hovoril pán minister Čislák, o ktorom ešte budem rozprávať, ktorý znovu v praxi nič neurobí a nebude fungovať.
Košútová, Magda, poslankyňa NR SR (2012-08-02):
Teraz hlasujeme o novonavrhnutých členoch vládou.
Bugár, Béla, podpredseda NR SR (2017-10-10):
Nech sa páči, prezentujme sa a hlasujme. (Hlasovanie.) Prítomných 135 poslancov, za návrh 100, 35 poslancov sa zdržalo hlasovania. Konštatujem, že tieto body zo spoločnej správy sme schválili. Nech sa páči.
P. Hrušovský, predseda NR SR: (2003-11-06):
(Hlasovanie.) 123 prítomných, 49 za, 47 proti, 25 sa zdržalo, 2 nehlasovali. Návrhy sme neschválili.
Uhrík, Milan, poslanec NR SR (2017-04-05):
Vážený pán poslanec Dostál, rozprávali ste vo svojom príhovore o nejakej demokratickej časti opozície a asi ste mysleli aj nejakú inú opozíciu, ja si dovolím ale tvrdiť z toho, čo ste povedali, že vy ste v prvom rade fiktívna opozícia. Fiktívna opozícia preto, že z vášho prejavu išla, normálne sálala akási zaľúbenosť voči prezidentovi Kováčovi, na ktorého nechcete dopustiť absolútne nič zlé, ako keby on bol anjelik, ktorý nikdy nič neurobil. A to isté, samozrejme, platí aj o vašom vzťahu k súčasnému prezidentovi Kiskovi, ktorý môže prelietať 30-tisíc eur mesačne na súkromné účely, a vy, vás to vôbec netrápi. Viete, to rušenie amnestií, ja to tiež vnímam veľmi kontroverzne, pretože vy chcete rušiť len amnestie, ktoré sú neškodné, ktoré, viete veľmi dobre, že keď sa vyšetria, tak nikomu neublížia, nič sa nespraví, nič sa nezmení, nič sa nestane. Tie skutočné amnestie, tie skutočné zločiny, ktoré boli kryté práve tými Kováčovými milosťami, tých skutočných privatizérov a zlodejov, tých vyšetrovať nechcete, pretože, ako aj povedal Marian Kotleba, je veľmi pravdepodobné, že by sa to dotklo aj vás, minimálne vašej strany. Čiže ja navrhujem, používajme rovnaký meter na všetkých, keď ideme rušiť amnestie, zrušme všetky rovnako a možno príde rad aj na vás. Ďakujem.
Paška, Pavol, predseda NR SR (2013-09-18):
Faktická poznámka – pán poslanec Mikloš. Končím možnosť sa prihlásiť.
Hrnko, Anton, poslanec NR SR (2018-12-13):
Vážený pán poslanec Grendel, ďakujem vám, že ste umožnili pani poslankyni Remišovej opäť sa ukázať, že jej etalón je už nielen v kompách, v poľnohospodárstve, v reťazcoch, ale aj v otázkach Policajného zboru. Skutočne je to etalón, treba si to vážiť. Ale poďme teraz k veci. Pán Grendel, ako keby ste prišli včera z Marsu. Vy neviete, čo sa tu udialo od marca aj pod vaším, aj pod vedením pani Remišovej a ďalších členov opozície? Že ste si vynútili zmenu existujúceho policajného zákonu a že vládna koalícia išla vám v ústrety? A teraz, keď to prišlo na lámanie, keď sme to podľa tých návodov, ktoré ste spolu z ulice diktovali, urobili, zrazu sa vám to nepáči. Tak povedzte, čo chcete?! A nie raz hore, druhý raz dole, raz na kompu, potom zas do reťazcov a teraz znovu do Policajného zboru. Takto sa nedajú riešiť veci. Jednoducho povedali ste, že chcete meniť, zmenili sme a teraz sa vám to nepáči, prečo? Ja viem, že by ste radi ten svoj chaos, ktorý máte vo svojej strane, preniesli do celej spoločnosti, ale, žiaľbohu, ešte sú tu stále normálni ľudia, ktorí vám ten chaos nepripustia urobiť. Ďakujem za pozornosť.
Bugár, Béla, podpredseda NR SR (2016-10-12):
Pán poslanec Baránik.
Bugár, Béla, podpredseda NR SR (2017-10-13):
Nech sa páči. Prezentujme sa a hlasujme o tomto návrhu uznesenia. (Hlasovanie.) Prítomných 130 poslancov, za 110, 10 proti, 9 sa zdržali hlasovania, 1 nehlasoval. Konštatujem, že návrh uznesenia sme schválili. Prosím teraz pána poslanca Suchánka, aby uviedol hlasovanie v prvom čítaní o návrhu poslancov Zelníka a Bastrnáka na vydanie zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, tlač 712. Nech sa páči. (Hlasovanie o návrhu poslancov Národnej rady Slovenskej republiky Štefana Zelníka a Tibora Bastrnáka na vydanie zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 213/1997 Z. z. o neziskových organizáciách poskytujúcich všeobecne prospešné služby v znení neskorších predpisov , tlač 712.)
Grendel, Gábor, podpredseda NR SR (2021-09-21):
S faktickou poznámkou ešte, pani poslankyňa Pleštinská.
Pellegrini, Peter, predseda NR SR (2015-11-26):
Ďakujem pekne. Vyhlasujem rozpravu za skončenú. Pán navrhovateľ? Nie, ďakujem. Pán spravodajca? Ďakujem. Prerušujem rokovanie o tomto bode programu. Dávam slovo teraz pánovi poslancovi Matovičovi, aby uviedol v prvom čítaní návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 40/93 Z. z. o štátnom občianstve Slovenskej republiky v znení neskorších predpisov a ktorým sa mení a dopĺňa zákon Národnej rady Slovenskej republiky č. 145/95 Z. z. o správnych poplatkoch v znení neskorších predpisov , tlač 1799. Nech sa páči, pán poslanec.
Krajkovič, Mikuláš, poslanec NR SR (2017-10-17):
No áno. Teraz môžeme pristúpiť k hlasovaniu o pozmeňovacom návrhu pani poslankyni Zemanovej. Dajte, prosím, o tom hlasovať.
Bugár, Béla, podpredseda NR SR (2017-05-17):
Ďalej v rozprave vystúpi pán poslanec Kollár. Nech sa páči.
Paška, Pavol, predseda NR SR (2014-05-29):
Ďakujem, vyhlasujem krátku 5-minútovú prestávku a budeme pokračovať v rokovaní. (Prestávka.) (Po prestávke.)
P. Paška, predseda NR SR: (2009-02-04):
(Hlasovanie.) 138 prítomných, 80 bolo za, 11 proti, 47 sa zdržalo. Návrh zákona sme postúpili do druhého čítania. Ďalej.
Hrušovský, Pavol, podpredseda NR SR (2010-09-08):
Hlasujeme, páni poslanci, o návrhu. (Hlasovanie.) 139 prítomných, 79 za návrh, 5 proti, 55 sa zdržalo. Návrh sme schválili. Prosím ďalší návrh, pán poslanec.
Nehézová, Jana, poslankyňa NR SR (2018-05-28):
Ďakujem za slovo. Ja si myslím, Marian, že v tvojej rozprave bolo povedané všetko. Myslím si, že najväčšiu podstatu a pravdu vo svojej rozprave si povedal tak zrozumiteľne, že ak niekto nezahlasuje za tento návrh, tak už potom neviem. Musí si už len spytovať svoje svedomie, že nepodporil zastavenie vraždenia nenarodených detí, a následky svojho hlasovania budú znášať už len na božom súde, lebo keď mohol zastaviť zbesilé vraždenie nenarodených detí, neurobil nič, ale absolútne nič. Preto si zoberte Marianove slová k srdcu a rozhodnite sa múdro, hlavne so srdcom a s pokorou k ľudskému životu. Ďakujem.
Hrušovský, Pavol, podpredseda NR SR (2011-09-07):
Pán poslanec Poliačik.
Stohlová, Tamara, poslankyňa NR SR (2024-09-17):
Ďakujem pekne. Teda ďakujem kolegovi Sabovi za doplnenie aj za ten tragikomický príklad, ako to môže vyzerať pod taktovkou ministra Tarabu. No a, pán Kalivoda, k vám, no. Ja mám niekedy pocit, že my žijeme v nejakej paralelnej realite. Napríklad keď ste doobeda spomínali výbor, kde sme riešili skrátené legislatívne konanie k tomuto zákonu, kde vy ste počuli odpovede, ktoré jednoducho nezazneli, lebo z úst štátneho tajomníka jednoducho nezaznelo nič koherentné, nič rozumné, len čistá agresia asi z toho, že si dovolíme pýtať sa otázky. No a zase vy aj tu prezentujete naozaj paralelnú realitu, ktorú nie je ťažké overiť, teda že ktorá je tá skutočná, lebo ja sa pýtam, keď tento mechanizmus je pre samosprávy taký fantastický, že bude na kanalizácie, zatepľovanie, všetko pôjde skvelo a máme to nechať na pána ministra Tarabu, tak prečo sa voči tomuto mechanizmu, ktorý chcete zaviesť, stavajú samosprávy, stavia únia miest. Ja som teda nepočula, že ZMOS by hovoril, že sa s ním niečo konzultuje. Prečo sú proti tomu, aby sa rušili tie istoty, ktoré dnes majú v tom percentuálnom rozdelení? No preto, lebo tak tie financie nebudú vynakladané transparentne, efektívne a nebudú vedieť predvídať, nebudú vedieť plánovať tie investície. A vedia to preto, pretože v takomto mechanizme už fungovali a vedia, čo príde. Čiže namiesto toho, aby sme možno hovorili, čo si tie samosprávy myslia, by sme ich mohli skúsiť počúvať.
Žiga, Peter, podpredseda NR SR (2024-01-17):
Pán poslanec Šipoš.
Blaha, Ľuboš, poslanec NR SR (2013-04-16):
Pán kolega, ja by som sa takisto chcel poďakovať za vecný, triezvy a korektný príhovor, ktorý ukázal práve ten rozdiel medzi tým slepo ideologickým prístupom našej pravice, ktorá má svoje dogmy, podporovať iba bohatých, znižovať im dane, iba to môže vytvoriť pracovné miesta, jednostranne podporovať podnikateľov, lebo to tak hovoria dogmatici. Toto je jeden prístup. A druhý prístup je ten pragmatický, ktorý hľadá riešenia v živote, hľadá kompromisy, sociálny zmier, snaží sa nájsť rovnováhu medzi tými podnikateľmi a zamestnancami, a to je práve prístup typický pre sociálnu demokraciu, čo ste ukázali aj vy. Nie riešenia od zeleného stola od rôznych neoliberálnych teoretikov, analytikov a rôznych bankových zamestnancov, ale riešenia z praxe. Áno, jedno z tých riešení, a to ja veľmi silne súhlasím aj s pani Tomanovou, aj s vami, je aj sociálne podnikanie, ktoré je veľmi výrazne zastúpené práve v aktoch Európskej únie, ktorá ho veľmi silne podporuje. Takisto podpora družstiev, podpora kooperatív. No keď to nejde inak, tak to poďme robiť takto. Alternatívne. Pokiaľ naozaj jediný spôsob, ako donútiť podnikateľov, aby zamestnávali ľudí, je to, dať im otrokov a aby neplatili žiadne dane, no tak poďme robiť alternatívne. Zapojme štát, zapojme obce, zapojme družstvá, zapojme sociálne podnikanie. Čiže, áno, súhlasím. A ešte jeden príklad z praxe, ktorý dokazuje, že je to naozaj z tej strany pravice iba čistá ideológia. V novembri a decembri, keď sa rušila rovná daň, tak tu všetci dookola omieľali z pravice, Švédi idú korporátnu daň znižovať a ako im to strašne pomôže so zamestnanosťou a nezamestnanosťou atď. U nás bude hrozná nezamestnanosť, vo Švédsku zlepšená. A dneska nikto ani slovko o Švédsku, tak som si schválne pozrel, že ako to je s tou nezamestnanosťou vo Švédsku. Tak odkedy ju zaviedli, v tom novembri, tú zníženú korporátnu daň, tak im stúpla nezamestnanosť. Páni kolegovia, ako to je možné? Stúpla im nezamestnanosť. Ako je to možné? Opäť sa vaša neoliberálna ideológia zrazila s realitou, tak ako nakoniec vždy. Ďakujem.
Viskupič, Marián, poslanec NR SR (2022-05-05):
Pán predseda, dajte, prosím, hlasovať o návrhu zákona ako o celku s prijatými pozmeňujúcimi a doplňujúcimi návrhmi s odporúčaním gestorského výboru schváliť.
Laurenčík, Milan, podpredseda NR SR (2021-06-24):
Pán poslanec Milan Kuriak, s faktickou poznámkou nech sa páči.
Bugár, Béla, podpredseda NR SR (2016-10-27):
Prezentujme sa a hlasujme. (Hlasovanie.) Prítomných 112 poslancov, za 18, proti 53, zdržalo sa 39 poslancov, 2 nehlasovali. Konštatujem, že tento návrh sme neschválili. Teraz prosím pána poslanca Dostála z ústavnoprávneho výboru, aby uviedol hlasovanie v prvom čítaní o návrhu poslancov Kollára, Krajniaka, Pčolinského, Pčolinskej a Štarchoňa na vydanie zákona o lobingu, číslo tlače 264. Nech sa páči. (Hlasovanie o návrhu poslancov Národnej rady Slovenskej republiky Borisa Kollára, Milana Krajniaka, Petra Pčolinského, Adriany Pčolinskej a Petra Štarchoňa na vydanie zákona o lobingu a o zmene a doplnení niektorých zákonov , tlač 264.)
V. Palko, minister vnútra SR: (2003-05-22):
Vážené pani poslankyne, vážení páni poslanci, odporúčam s predloženou zmluvou vysloviť súhlas.
Paška, Pavol, predseda NR SR (2013-11-29):
(Hlasovanie.) 137 prítomných, 1 bol za, 76 proti, 60 sa zdržali. Tieto body sme neschválili.
Bernaťák, Tibor, poslanec NR SR (2017-03-24):
Samozrejme. Ja ďakujem teda aj pánovi poslancovi Dostálovi. V podstate tie problémy tu evidujeme aj my a uvidíme, je to na dlhšiu debatu, ako vlastne upraviť aj toto ustanovenie v správnom poriadku. A nielen v správnom poriadku a samozrejme ďakujem teda za podporu za nás, poslanecký klub Slovenskej národnej strany.
Bugár, Béla, podpredseda NR SR (2019-05-13):
Prezentujme sa a hlasujme. (Hlasovanie.) Prítomných 135, za 130, 5 sa zdržali. Bod 26 sme schválili. Posledný.
Bugár, Béla, podpredseda NR SR (2018-06-14):
Prezentujme sa a hlasujme o tomto návrhu. (Hlasovanie.) Prítomných 138 poslancov, za 100, zdržalo sa 37 poslancov, jeden nehlasoval. Návrh sme schválili. Nech sa páči.
Glváč, Martin, podpredseda NR SR (2019-10-16):
Ďakujem. Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto ústne. Nie je tomu tak. Končím možnosť prihlásiť sa a uzatváram rozpravu. Pán navrhovateľ nechce záverečné slovo (reakcia spravodajcu: „Hlasovať o jedenástej.“ ), zajtra hlasujeme, dnes o jedenástej. Ďakujem. Vyhlasujem rozpravu za skončenú. Pokračujeme druhým čítaním o vládnom návrhu zákona o základných požiadavkách na bezpečnosť detského ihriska a o zmene a doplnení niektorých zákonov. Vládny návrh zákona je uverejnený ako tlač 1599, spoločná správa výborov má tlač 1599a. Nech sa páči, pán minister, odôvodnite vládny návrh zákona. (Rokovanie o vládnom návrhu zákona o základných požiadavkách na bezpečnosť detského ihriska a o zmene a doplnení niektorých zákonov , tlač 1599.)
Glváč, Martin, podpredseda NR SR (2017-11-29):
Pán poslanec Jarjabek, poprosím vás o kľud v sále.
Jurinová, Erika, podpredsedníčka NR SR (2014-09-11):
Tým sme vyčerpali všetkých rečníkov, ktorí boli prihlásení do rozpravy a vyhlasujem rozpravu za skončenú. Chce sa vyjadriť k rozprave pán navrhovateľ? Nech sa páči.
Huliak, Rudolf, poslanec NR SR (2024-04-30):
Ja už keď počujem slovo vnadisko, poviem vám pravdu, mňa už prevracia, pretože vy nemáte šajnu, čo to vnadisko je. Momentálne podľa programu AMO, čo je africký mor ošípaných národného programu, podotýkam, odsúhlasený Európskou úniou, môžte mať na každých 300 započatých hektárov jednoducho jedno vnadisko, ktoré je presne dané okresným úradom výnimkou zo zákona a môže sa na ňom používať desať kilogramov jadrového krmiva za mesiac. Pani Stohlová, viete si to predstaviť, koľko je to desať kilo kukurice na mesiac na jednom vnadisku? To je keď chytíte za hrsť každý deň a každý deň do trávy nasypete naozaj za hrsť, za dve kukurice. Musí byť to vnadisko zabezpečené, aby sa k nemu iná zver ako diviačia nedostala. A ďalšia vec, tieto vnadiská tu boli aj pred rokom deväťdesiat. Dokonca ešte raz to poviem, kŕmilo sa po Tatrách do hory. Nezabezpečíte iným spôsobom ako vážnym zasiahnutím do stavov medvedej zveri inak situáciu, ktorá vznikla, pretože už tu bolo odskúšané všetko. Boli tu milióny použité na zabezpečenie kontajnerov, boli tu milióny použité na preventívne opatrenia. Dnes sanujeme prostredníctvom poľovníckych organizácií to, ako povedal pán minister, vyzbrojenie zásahového tímu bolo momentálne navýšenie odhadnuté na milión euro, našli sme dvestotisíc z projektu, ktoré dáme na nevyhnutné vyzbrojenie. Štyri zásahové tímy mali štyri guľovnice, z toho ani jedna nie je funkčná. Mali sme ich na strelnici, nastrelili sme ich, boli na nich pozakladané Hawke ďalekohľady, ktoré jednoducho po piatich výstreloch už zase strieľali inde. Keby ste videli tú situáciu žalostnú, ktorá je v tých zásahových tímoch, tak by ste zaplakali a vôbec by ste nepovedali, že je to vyriešenie tejto otázky. Ak to neurobia poľovníci a zadarmo pre túto spoločnosť, tak nik... (Prerušenie vystúpenia časomerom.)
Pellegrini, Peter, predseda NR SR (2024-01-16):
Prezentujme sa hlasujme o návrhu pána spravodajcu. (Hlasovanie.) Prítomných 140 poslancov, za 63, proti 77. Návrh sme neschválili.
Tomáš, Erik, poslanec NR SR (2019-09-18):
Ja som rád, že sa zhodneme na tom, že je správne, že by sme chceli zaviesť vzorec namiesto toho, aby o minimálnej mzde rozhodovala vláda. Som rád, že sa zhodneme na tom, že naďalej v zákone ponechávame priestor na to, aby výšku minimálnej mzdy určila dohoda medzi zamestnancami a zamestnávateľmi. Som rád, že ste si všimli, že nová Európska komisia má jednu zo svojich hlavných priorít stanovenie európskej minimálnej mzdy. Tvrdíte, že Európska komisia nová príde s návrhom, kde by sa mala minimálna mzda odvíjať od mediánovej mzdy. Ja sa priznám, že pozorne sledujeme tú, túto oblasť, ale nič podobné som si ešte konkrétne nevšimol. Sledujeme napr. Európsky výbor sociálnych práv, pre sociálne práva, ktorý hovorí, že minimálna mzda by sa mala vypočítavať nasledovne ako čistá minimálna mzda, z čistej priemernej mzdy, tzv. Kajtzov index, lenže problém je v tom, že malo by to byť z čistej mzdy v danom roku, ktorú my, bohužiaľ nepoznáme. Aj vy ste povedali, že napriek tomu, že by ste sa prikláňali skôr k tej mediánovej mzde, tak druhým dychom dodávate, že ani tá, ani tú nepoznáte, neviete ju exaktne určiť, no tak potom ja si myslím, že zákony by mali byť prijímané na základe nejakých exaktných údajov, najmä keď ide o vzorce. A pokiaľ viem, v národnom hospodárstve sa najmä pracuje s priemernou mzdou, preto ju ten štatistický úrad určuje. Tak práve preto my sme navrhli tento vzorec, že 60 % priemernej mzdy, nie mediánovej. Čo sa týka komunikácie so zamestnávateľmi, som pozvaný na Hospodársku a sociálnu radu a to pozvanie som v pondelok prijal. Ďakujem.
Krajčí, Marek, poslanec NR SR (2016-12-06):
Ďakujem pekne za slovo. Dovoľte aj mne sa vyjadriť a pridávam sa k pani poslankyni a ku všetkým poslancom tejto snemovne, ktorí apelujú: zrušme nemorálne Mečiarove amnestie. Vyrežme tento nádor z našej spoločnosti, rakovinu, ktorá každému na Slovensku komunikuje, že mocný v tejto krajine môže všetko, aj keď je to nemorálne. Pani poslankyne, páni poslanci, odhodlajme sa urobiť tento historický krok, ktorý je nevyhnutné urobiť. Keď to neurobíme dnes, jedného dňa to určite urobia iní namiesto nás. Ďakujem. (Potlesk.)
Bugár, Béla, podpredseda NR SR (2019-09-20):
Prezentujme sa a hlasujeme. (Hlasovanie.) Prítomných 132, za 105, zdržalo sa 27 poslancov. Návrh bol schválený. Ďalej.
Sulík, Richard, predseda NR SR (2011-02-04):
Pán poslanec Kolesík.
Kremský, Peter, poslanec NR SR (2022-10-07):
Ďakujem veľmi pekne, pán poslanec. Áno, aj tieto pozmeňujúce návrhy sme pripravovali v spolupráci aj s ministerstvom hospodárstva, aj so združeniami, ktoré práve združujú firmy vlastne, ktoré podnikajú v oblasti obnoviteľných zdrojov a, samozrejme, aj s distribučnými spoločnosťami a spoločnosťami SEPS, OKTE tak, aby sa vlastne celý tento proces urýchlil a zefektívnil. Samozrejme, nedostatok tých technikov je známy problém, takisto ako je nedostatok vodoinštalatérov a možno automechanikov a ktovie čoho ešte, čiže asi to tu nevyriešime v parlamente. Možnože pán minister školstva, keby tu bol, by to mohol lepšie riešiť, ale určite ja mám veľmi na srdci to, aby sa to spriechodnilo, aby sa to zrýchlilo, zjednodušilo, tak ako každá oblasť podnikania a ja verím, že aj tento zákon bude takým veľkým krokom k tomu.
Šmilňák, Martin, poslanec NR SR (2024-02-09):
Pani kolegyňa Luščíková, my sme sa rozprávali trošku spolu a ja nadviažem na zákon o veciach, ktoré upravujú stavebné záležitosti, že prečo, prečo vlastne to ideme robiť v skrátenom konaní, a keď sme sa tak včera bavili, tak hovoria mi kamaráti, že to prečo toto robíte v skrátenom konaní. A hovorím, že táto vláda všetko skracuje. To, že skrátila premlčacie lehoty pri násilných trestných činoch na ženách napríklad, a ja hovorím nie, my sa bavme o stavebnom zákone. A on hovorí, no dobre, ale prečo, prečo takto všetko skracujú, a čo ešte všetko skracujú. A ja hovorím, že oni napríklad, keď prídete si na stavebný úrad požiadať o stavebné povolenie a nejde to, lebo tam sú prekážky, tak 250-tisíc eur, keď si vypýta niekto úplatok, tak tam sa skráti doba premlčania na tri roky. Pri podvodoch ekonomického charakteru, čiže a ja hovorím nie, my sa bavme normálne o tom stavebnom zákone. A ja hovorím, no hej, ale veď my sme chceli, chceli k tomu niečo povedať. A prečo ste nepovedali? No lebo táto vláda všetko skracuje, oni nám dokonca skrátili aj rozpravu. Ku všetkému skracujú rozpravu. K tomu, že sa znásilňujú ženy, k tomu, že sa idú dávať väčšie úplatky, aj k tomu, že sa ide prijímať nejaký nová úprava stavebného zákona, ktorá možno má logiku, ale my už tomu celkom nechápeme, lebo všetko sa tu skracuje. Ja sa pýtam, že čo všetko, pán predsedajúci, aj pán minister, ešte chcete skrátiť. Ďakujem, pani kolegyňa.
Glváč, Martin, podpredseda NR SR (2017-04-06):
Pán poslanec Matovič.
Šimečka, Michal, podpredseda NR SR (2024-06-20):
Ďakujem pekne. Faktická poznámka, pán poslanec Pročko, nech sa páči.
Dubovcová, Jana, verejná ochrankyňa práv (2016-05-17):
Ja by som veľmi stručne sa vyjadrila k tomu všetkému, čo odznelo v rozprave. Z poslaneckých vystúpení v podstate vyplynulo, že sa dotýkali alebo aj vy ste v tej správe identifikovali porovnateľné oblasti ako najdôležitejšie, rovnako ako ja. Čiže naozaj tie oblasti, ktoré sa týkajú zlepšenia policajných postupov, vytvorenia nezávislej inštitúcie, ktorá zabezpečí dodržiavanie základného práva na nezávislé a efektívne vyšetrenie policajných postupov. Takisto, pokiaľ ide o vzdelávanie detí, padlo tu veľmi veľa rôznych názorov, ale v zhode v podstate so zisteniami verejného ochrancu práv, že je potrebné tento systém vzdelávania detí meniť, lebo neodznela tu jedna vec, že tým, ako my tie deti vzdelávame, zároveň budujeme ďalšiu bariéru medzi väčšinovou spoločnosťou a týmito ľuďmi. Pretože časť spoločnosti si myslí, že ich vzdelávame tak, že sa obetujeme, že im pomáhame a výsledok je ten, že tie deti sú naozaj odsúdené, do toho cyklu biedy sa stále vracajú, čiže výsledok je veľmi zlý, pričom sa časť verejnosti domnieva, že robíme to v ich prospech. Čiže nerobíme to ani v ich prospech, ani v prospech tejto spoločnosti. Chcela by som ešte podčiarknuť to, že verejný ochranca práv nemá donucovacie prostriedky na plnenie svojich zistení a odporúčaní, ktoré dáva orgánom verejnej správy. A je to pochopiteľné pre tú rolu, ktorú on v demokratickom a právnom štáte má. Lebo, ako povedal pán poslanec Budaj, on je vytvorený ako silný verejný ochranca práv, ako nezávislý ústavný orgán s tým, že výsledky jeho činnosti sa predkladajú dotknutým orgánom, prípadne Národnej rade Slovenskej republiky, s jediným cieľom, aby štát mohol zlepšovať činnosť svojich inštitúcií, aby mohol zlepšovať ochranu základných práv osôb. A to je tá správa, ktorú prináša verejný ochranca práv. Naozaj dodržiavanie základných práv nemá nič spoločné s politickým spektrom, z ktorého sa skladá Národná rada, lebo je to jeden spoločný záujem. Čiže verejný ochranca práv má byť možno podnetom aj inšpiráciou pre to, aby buď orgány verejnej správy ako predstavitelia výkonnej moci, alebo Národná rada, poslanci dokázali sa zamerať na to, ako funguje štát, a zlepšovať to jeho fungovanie. Lebo vlastne vtedy sa aj zvyšuje dôvera občanov k spoločnosti. A toto je poslanie verejného ochrancu práv jediné, ktoré vlastne má. Takže ja si myslím, že verejný ochranca práv je potrebný v takých štátoch, akým je náš štát, ktorý sa v podstate napriek tomu, že už je to skoro bližšie k 30 rokom od roku 1989, ale stále iba buduje. Takže ďakujem pekne za rozpravu. Poznačila som si všetko, čo sa povedalo, a niektoré veci boli inšpiratívne, napríklad ohľadne ochrany životného prostredia, takže sa tomu budem venovať aj v budúcom období. Ďakujem pekne. (Potlesk.)
Sulík, Richard, predseda NR SR (2011-04-05):
Pani poslankyňa Vaľová.
B. Bugár, podpredseda NR SR: (2005-02-03):
Dávam slovo spoločnému spravodajcovi z výboru pre verejnú správu poslancovi Pavlovi Abrhanovi, aby informoval Národnú radu o výsledku rokovania výborov o tomto návrhu zákona, aby odôvodnil návrh a stanovisko gestorského výboru. Nech sa páči.
Hlina, Alojz, poslanec NR SR (2024-01-24):
Ďakujem pekne. Ja som chcel vystúpiť, teda ešte stále chcem vystúpiť mojou... v ústnej rozprave s takým príspevkom, ktorý som si nazval že obžaloba, ale rozmýšľam, že či sa to vôbec bude dať, lebo údajne sa niečo chystá, a nevieme, čo sa chystá. Buď sa teda zruší debata, buď bude dvadsaťštvorka, alebo sa to presunie, každopádne to bude niečo škaredé, niečo, čo od demokracie bude mať ďaleko, a rozmýšľam, že ako to, ako to skúsiť zhodnotiť. Ja som tu bol vtedy ešte pred tými ôsmymi rokmi, keď sa rozprávalo o tom, že deti by mali chodiť do Osvienčimu, lebo aby tak precitliveli, aby dokázali vnímať hrôzy toho, keď sa odíde od demokracie, že to by malo byť aj takým dôsledkom toho, že nech to vidia. A teraz si skúsme povedať jednu vec, lebo ja som si to tak nejako pospájal, a podľa mňa, kto šiel po týchto voľbách so SMER-om, nemal svedomie a kto po... po tom, čo bol v Osvienčime, a pán Pellegrini včera bol v Osvienčime a dneska sem príde o 18.00 hod. a idú robiť niečo škaredé, tak podľa mňa nemá, nemá ani srdce, ani svedomie, ani rozum, ani nič. Proste mne to nevychádza na nič, hej, že proste ísť niekde tam, vidieť, vnímať kontext, celú tú situáciu, a potom sem prísť o 18.00 hod. a dať si odhlasovať... Čo to bude? Dvadsaťštvorky v tých smradľavých záchodoch, že tam budeme chodiť? Dneska tam ináč výnimočne smrdí. Minule som to tu avizoval, že parlament je jediná budova na Slovensku, ktorá sa prevádzkuje bez toho, aby boli odvetrané záchody, a my tam budeme teraz chodiť a budeme tam stále chodiť, budeme mať všetko pozatvárané, bude to v dvadsaťštvorke, bude rokovať, bude to škaredé. Niečo, čo s demokraciou nemá nič spoločné. A náš Peter Pellegrini, ktorý nemá ani srdce, ani svedomie, ani nič, tak nám ide, ide dať nej... (Prerušenie vystúpenia časomerom.)
Danko, Andrej, predseda NR SR (2019-03-28):
Pán poslanec Soboňa.
Kadúc, Miroslav, poslanec NR SR (2015-03-19):
Ďakujem pekne, pán minister. Keby som chcel byť zlomyseľný, tak sa na to opýtam ešte raz, pretože na tú otázku ste mi neodpovedali. Tak to sa pokúsim nejako zúžiť. A teda viete mi povedať, či k príslušnému výsledku príde skôr alebo neskôr ako 15. apríla tohto roka, a či bude to zvýšenie o menej alebo viac, ako je 300 eur.
Martinák, Ľuboš, poslanec NR SR (2013-11-29):
Pán predseda, dajte, prosím, hlasovať o vládnom návrhu ako o celku s návrhom gestorského výboru uvedený vládny návrh zákona schváliť.
Kondrót, Maroš, poslanec NR SR (2019-09-19):
Ďakujem pekne. Vážený pán predsedajúci, navrhujem, aby sa o tomto návrhu medzinárodnej zmluvy hlasovalo zajtra o jedenástej. Ďakujem.
A. Belousovová, podpredsedníčka NR SR: (2010-03-03):
Faktické poznámky na vystúpenie pani poslankyne nie sú. Uzatváram možnosť prihlásiť sa s faktickými poznámkami. Ďalej v rozprave vystúpi pán poslanec Simon. Nech sa páči.
Hrnčiar, Andrej, podpredseda NR SR (2016-06-21):
S reakciami na faktické poznámky pán poslanec Pčolinský.
Cigániková, Jana, poslankyňa NR SR (2020-06-04):
Prepáčte, je to trochu neštandardné, s oznamom, len teda zabudla som sa prihlásiť, keď som sa mala, ospravedlňujem sa. Ja, všetci dávajte pozor, ale toto je oznam len pre členov zdravotníckeho výboru, že bude zajtra o 8.30 hod. Ďakujem vám za pozornosť. (Povedané so smiechom.)
Tomáš, Erik, poslanec NR SR (2020-09-02):
Pán kolega Dostál, najprv k tomu úvodu. Je naozaj neuveriteľné, akú dvojtvárnosť vy dokážete v politike predvádzať, prepáčte za výraz, ste až taký pre mňa politický chameleón. Neuveriteľne precízne dokážete vidieť veci inak, podľa toho, ku ktorej garnitúre patríte alebo ktorej garnitúry sa to týka. Tak keď pán Baránik tu počas svojho prejavu osobne hádzal 
osobné invektívy na poslancov SMER-u – SD a poslancov 
HLAS-u – sociálna demokracia, toto je v poriadku. Toto je, to takto to má byť alebo možno ste to nepočuli, a keď mu to ja vrátim, pretože už ma poznáte za tie roky v politike, že sa riadim heslom „akú požičaj, takú vráť“, tak odrazu toto je niečo neprimerané, neprípustné a podobne. A viem, že aj vám osobne je nepríjemné počúvať, že ten, ktorý vám dáva chleba, sa stretával s Kočnerom na raňajkách a dohadoval s ním voľbu generálneho prokurátora, ale to sú fakty, ktoré ja vám budem vždy pripomínať, pokiaľ vy budete paušalizovať a mafianizovať proste celú opozíciu. Vždy. Viem, že vám je to nepríjemné. Bude vám to ešte nepríjemnejšie o to viac, že podľa posledných informácií polícia dosť postúpila pri vyšetrovaní kupovania poslancov, koaličných poslancov za vlády Ivety Radičovej. Som zvedavý, či to aj dotiahne do konca a potom to už bude veľmi nepríjemná kauza. A mne sa zdá trochu demagogické nejakým spôsobom znevažovať a spochybňovať pripomienky pani prezidentky. Je pravda, že už ani ona sa nemohla pozerať na to, akým spôsobom ste chceli politizovať prokuratúru a generálneho prokurátora cez to ľahké odvolávanie, ale mýlite sa aj v tom, že pani prezidentka ako keby zmenila názor na to, že generálny prokurátor má pochádzať z prostredia prokurátorov. Ona nezmenila názor, ona len povedala, že to nenapadla kvôli tomu, že tam nevidí protiústavnosť. Čiže sa pridala k ministerke spravodlivosti a k ďalším odborníkom... (Prerušenie vystúpenia časomerom.)
Blanár, Juraj, podpredseda NR SR (2021-06-15):
Pán poslanec Maroš Kondrót, nech sa páči.
Danko, Andrej, predseda NR SR (2020-02-20):
Pani poslankyňa Cigániková.
Vons, Peter, poslanec NR SR (2021-04-01):
Ďakujem, pán predsedajúci. Vážení kolegovia, kolegyne, vážený pán podpredseda, predkladám (správu) výboru Národnej rady Slovenskej republiky o výsledku rokovania vládneho návrhu zákona o podpore ekologických vozidiel cestnej dopravy a o zmene a doplnení niektorých zákonov (tlač 373) v druhom čítaní. Národná rada Slovenskej republiky uznesením č. 528 z 26. januára 2021 pridelila predmetný návrh zákona na prerokovanie týmto výborom: ústavnoprávnemu výboru, výboru pre hospodárske záležitosti a výboru pre pôdohospodárstvo a životné prostredie. Výbory prerokovali návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona. Návrh zákona odporučili Národnej rade Slovenskej republiky schváliť ústavnoprávny výbor uznesením č. 328 zo 16. marca 2021, výbor pre hospodárske záležitosti uznesením č. 140 z 11. marca 2021 a výbor pre pôdohospodárstvo a životné prostredie uznesením č. 93 z 15. marca 2021. Z uznesení výborov Národnej rady Slovenskej republiky uvedených pod bodom III tejto správy vyplýva 12 pozmeňujúcich a doplňujúcich návrhov. Gestorský výbor odporúča hlasovať o bodoch 1 až 12 spoločne s odporúčaním schváliť. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky vládny návrh zákona o podpore ekologických vozidiel cestnej dopravy a o zmene a doplnení niektorých zákonov (tlač 373) schváliť v znení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporúča schváliť. Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením výboru pre hospodárske záležitosti č. 147 zo 16. marca 2021. Týmto uznesením ma výbor zároveň poveril predložiť návrhy v zmysle príslušných ustanovení rokovacieho poriadku Národnej rady Slovenskej republiky. Pán predsedajúci, prosím, otvorte rozpravu.
Blanár, Juraj, podpredseda NR SR (2021-07-02):
Prezentujte sa a hlasujte, páni poslanci, pani poslankyne, o skrátení lehoty. (Hlasovanie.) 89 prítomných, za 82, proti 6, zdržal sa 1, hlasovali všetci. Konštatujem, že sme skrátili lehotu. Nech sa páči, pán spravodajca.
Jurinová, Erika, podpredsedníčka NR SR (2015-05-26):
Páni poslanci, aj keď je 11.00 hodina, navrhujem dokončiť faktické poznámky, aby sa nepretrhla niť rokovania, potom pokračovať hlasovaním. (Ruch v sále.) A zároveň vás prosím o kľud v rokovacej sále, aby mohli teda faktické poznámky dobehnúť. Pán poslanec Jasaň, nech sa páči.
Hort, Milan, podpredseda NR SR (2010-12-14):
Reagovať teraz bude na faktické poznámky pán poslanec Fronc. Nech sa páči.
Kollár, Boris, predseda NR SR (2023-02-17):
Prosím, prezentujme sa a hlasujeme. (Hlasovanie.) Prítomných 136 poslancov, za 49, proti 80, zdržali sa 4, 3 nehlasovali. Uvedený návrh sme neschválili.
Žiga, Peter, podpredseda NR SR (2024-01-08):
Pani poslankyňa Števulová.
Heger, Eduard, poslanec NR SR (2019-05-17):
Ďakujem pekne. Pán kolega Dostál, aj mňa by to veľmi zaujímalo, ako tento zákon v skutočnosti vznikol. Škoda, že kolega Petrák je až po mne, ale možno to povie na záver. Pretože ak by to naozaj bolo tak a ak by to tak aj nebolo, že teda naozaj by to kolegovia, že vytvorili sami, tak si myslím, že toto je tak závažná téma, že ju treba najprv otvoriť a treba dať priestor naozaj na celospoločenskú debatu, pretože naozaj čas takého znásilňovania musíme opustiť. Proste my sme v demokratickej spoločnosti a je dôležité, aby proste prichádzali, by som povedal, riešenia, ktoré sú dobré, ktoré majú celospoločenskú podporu a o to viac, ak sa rozprávame o vzdelávaní, ktoré dlhodobo krváca, keď tak poviem, na Slovensku. Čiže mňa by to tiež veľmi zaujímalo, že či to je zo strany ministerstva pripravené. Pretože ak to tak je, tak je to veľmi neúprimná komunikácia. A musím povedať, že toto ľudí na politikoch veľmi hnevá, že nie sú k nim úprimní. A to je, to je podľa mňa úplne zlé. Veľmi dobre si poznamenal, že ak by sa jednalo o výnimočnú situáciu, tak to sa dá odôvodniť. Veď, veď vysvetlíme. Ale vidíme, že toto nie je tá výnimočná situácia, lebo tu proste nič ako kebyže nehorí niečo také, že včera vypukol požiar a dneska má enormného rozsahu. Že tu sa to dlhodobo, školstvo sa dlhodobo zanedbáva, a keď chceme urobiť nejaké systémové opatrenie, tak k tomu naozaj musí byť tá celospoločenská debata preto, aby sa mohli vyjadriť všetci zainteresovaní – a toto sa dotýka všetkých – a môže z toho naozaj vzniknúť vďaka tej celospoločenskej debate niečo úplne nové a omnoho lepšie, ale bude to mať v prvom rade celospoločenskú podporu. A toto je podľa mňa to najkľúčovejšie. Takže vďaka aj za tú otázku, aj za to vystúpenie a chcel som sa dotknúť hlavne tohto a čakám teda tiež na odpoveď. Ďakujem.
Lipšic, Daniel, poslanec NR SR (2016-09-06):
Ako bod číslo 2.
Glváč, Martin, podpredseda NR SR (2017-04-06):
Ďakujeme veľmi pekne. Nech sa páči, o vystúpenie požiadal pán predseda vlády. Nech sa páči.
Kuriak, Milan, poslanec NR SR (2023-02-08):
Ďakujem za slovo. Pán poslanec Takáč, nesúhlasím s mnohým, čo si povedal vo svojej rozprave, lebo týmto sa nahráva práve tým veľkým agrobarónom a drobní farmári a ľudia, ktorí chcú obrábať svoju vlastnú pôdu, majú čím ďalej väčší problém sa k svojej pôde dostať. Plne súhlasím s návrhom kolegu poslanca Martina Fecka, lebo naozaj je potrebné už niečo robiť, aby sa skrátili lehoty nájomných zmlúv. Sám mám osobnú skúsenosť. Keď som pred pár rokmi zastupoval moju mamu, majiteľku pozemkov, a keď som sa išiel opýtať ohľadne nájomnej zmluvy, ktorá bola podpísaná na 15 rokov, tak nemenovaný, nemenovaný agrobarón mal problémy vôbec odpovedať na základné otázky, lebo sa cítil, sa cítil on, on pánom a pomaly vlastníkom, vlastníkom pôdy, lebo, lebo mal v rukách podpísanú zmluvu. Pri ďalšej zmluve sme si podmienili, podmienili možnosť vypovedať túto zmluvu, neviem, či to je právne v poriadku, ale do tej zmluvy sme žiadali dodatok, aby do piatich rokoch bola možnosť, pokiaľ by mal niekto záujem podnikať na tejto pôde a obrábať ju, aby bola možnosť do piatich rokoch ju vypovedať. Neviem, nezisťoval som, že či je to právne možné alebo nie. Tak určite, určite vítam tento krok, aby sa ľudia, ktorí vlastnia pôdu, aby mali väčšiu možnosť sa k svojej pôde dostať a nie, aby diktovali agrobaróni, ktorí zneužívajú... (Prerušenie vystúpenia časomerom.)
Hrnčiar, Andrej, podpredseda NR SR (2019-11-26):
Vyhlasujem všeobecnú rozpravu za skončenú. Chce zaujať stanovisko spravodajca? Termín hlasovania... (reakcia spravodajcu), dnes o 17.00 hodine. Ďalším bodom programu je druhé čítanie o zákone zo 17. októbra 2019, ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, vrátenom prezidentkou Slovenskej republiky na opätovné prerokovanie Národnou radou Slovenskej republiky . Materiál je pod tlačou 1789. Dávam slovo spoločnému spravodajcovi z výboru pre hospodárske záležitosti poslancovi Petrovi Pamulovi a prosím ho, aby informoval Národnú radu o výsledku prerokovania vráteného zákona vo výboroch.
Viskupič, Marián, poslanec NR SR (2021-03-18):
Pán poslanec Kočiš, ďakujem veľmi pekne za vaše slová. Ja len poviem, že áno, všetko toto sú drobné zmeny, ale ja hovorím, že aj na Everest sa neskáče jedným veľkým skokom, ale sériou opatrných, presných a precíznych krokov. A toto je tá naša úloha, aby sme v každom zákone aspoň trochu vždy zjednodušili situáciu či už občanom, firmám a znížili byrokraciu, takže v tomto duchu je aj tento zákon. Ďakujem pekne.